**REPUBLIKA HRVATSKA**

**DJEČJI VRTIĆ IVANKOVO**

Upravno vijeće

KLASA: 601-05/21-02/10

URBROJ: 2188/03-JT-1-21-2

Ivankovo, 30. kolovoza 2021.

**ZAPISNIK**

**6. sjednice Upravnog vijeća Dječjeg vrtića Ivankovo**

**održane 30. kolovoza 2021. u PO Izvor s početkom u 16.00 sati**

Od ukupno sedam članova Upravnog vijeća sjednici su nazočili:

1. Mirela Klarić, prof., predsjednica
2. Roberto Panić, zamjenik
3. Tomislav Jozinović, član
4. Ivan Požega, član
5. Jelica Katić, član
6. Katica Ilić, član
7. Jasmina Maršić, predstavnica roditelja, član, putem video veze

Ostali nazočni: Rosana Knežević, mag. praesc. educ., ravnateljica vrtića i Mirjana Vranić, u svojstvu zapisničara.

Sjednicom je predsjedavala predsjednica Mirela Klarić.

Materijale za sjednicu vijećnici su dobili uz pozive za sjednicu.

**Dnevni red**

1. Verifikacija zapisnika 5. sjednice
2. Usvajanje Godišnjeg izvješća o ostvarivanju plana i programa odgojno-obrazovnog rada Dječjeg vrtića Ivankovo u pedagoškoj 2020./2021.
3. Izvješće o radu Stručnog povjerenstva
4. Razno.

Predsjednica je ustvrdila da je nazočno 7 od ukupno 7 članova Upravnog vijeća i dala Dnevni red na glasovanje.

Dnevni red je usvojen sa 7 glasova ZA, 0 SUZDRŽANO i 0 PROTIV.

**Ad.1. Verifikacija zapisnika 5. sjednice.**

Primjedbi na Zapisnik nije bilo. Usvojen je sa sedam glasova ZA, 0 PROTIV, 1 SUZDRŽANO.

**Ad.2. Usvajanje Godišnjeg izvješća o ostvarivanju plana i programa odgojno-obrazovnog rada Dječjeg vrtića Ivankovo u pedagoškoj 2020./2021.**

Na poziv predsjednice Upravnog vijeća, Mirele Klarić, ravnateljica Rosana Knežević je Upravno vijeće podsjetila na važnije događaje iz ove pedagoške 2020./2021. godine. Od zaprimljene 243 ponude na Natječaj za upis u Dječji vrtić Ivankovo (PO Izvor, PO Maslačak, PO Pčelica) u prošloj pedagoškoj godini upisano je 186 djece. Djeca su bila raspoređena u 9 odgojno-obrazovnih skupina i to: 3 jasličkog uzrasta od 1 do 3 godine i 6 mješovitih od 3 do 7 godina. Među njima je i troje djece s teškoćama u razvoju te je samim tim smanjen broj djece u skupni. U Dječjem vrtiću radilo je 25 zaposlenika od toga 15 na neodređeno radno vrijeme, od kojih je jedna na bolovanju, druga na komplikacijama, a treća na porođajnom dopustu. Pored njih, na temelju ugovora sklopljenog s Komunalnim društvom Ivankovo, u Vrtiću su radili njegovi zaposlenici, domar i dvije spremačice. Provođenje odgojno-obrazovnog rada bilo je otežano radi pandemije COVID-19, no svi smo se pridržavali epidemioloških mjera (od tehničkog osoblja do odgojiteljica) i pomagali jedni druge posebno oko prijema djece.

Bilo je problema oko mijenjanja odsutnih odgojiteljica (manjak stručnog kadra na tržištu) no i to je riješeno jer je ravnateljica vršila zamjene (bez naknade) što se u konačnici pokazalo dobrim za djecu (ravnateljicu su poznavali, nepoznate odgojiteljice ime se nisu smjenjivale iz tjedna u tjedan).

Za rad Dječjeg vrtića u pedagoškoj 2021./2022. osnivač je predvidio 3 000 000,00 kn.

Tomislav Jozinović je postavio pitanje postavljanja klima uređaja u PO Retkovci.

Ravnateljica je odgovorila da se u taj područni objekt klima uređaj ne može postaviti jer nije u projektu, ali da je djeci, uz sjenila na prozorima, odnedavno olakšan boravak u Vrtiću ventilatorima. U nastavku rekla je i par riječi o kraćem programu predškole koji se odvijao u PO Maslačak. Od 250 obveznih sati predškole održano je 230 i to radi otežanih uvjeta rada uzrokovanih pandemijom.

Predsjednica upravnog vijeća je izrazila žaljenje što su predškolci zakinuti i predložila da se u samom početku naredne pedagoške godine poveća učestalost održavanja predškole (a u svibnju, ako se vidi da će biti previše sati, smanji) kako bi se ispunio fond sati. Nakon toga postavila je pitanje provođenja engleskog jezika u Vrtiću.

Ravnateljica je odgovorila da je odgojiteljica J. P. triput tjedno u svojoj skupini provodila engleski jezik.

Predsjednica je izjavila da svakako podržava ideju, jedino nije sigurna smije li netko bez certifikata ili odgovarajuće diplome obučavati djecu strani jezik te, ukoliko je potreban certifikat ili diploma, bolje je ne provoditi ga, rekla je. Inače, rekla je, sama namjera je pohvalna.

Na ravnateljičin prijedlog, Upravno vijeće je sa sedam glasova ZA, 0 PROTIV, 0 SUZDRŽANO, usvojilo Godišnje izvješće o ostvarivanju plana i programa odgojno-obrazovnog rada Dječjeg vrtića Ivankovo u pedagoškoj 2020./2021.

**Ad.3. Izvješće o radu Stručnog povjerenstva.**

Ravnateljica je izvijestila Upravno vijeće o radu Stručnog povjerenstva osnovanog uz suglasnost osnivača, Općine Ivankovo, radi lakšeg provođenja odgojno-obrazovnog rada u skupinama s djecom s teškoćama u razvoju. Stručno povjerenstvo (pedagog, psiholog, liječnik) je svoj rad provodilo održavanjem sjednica, individualnim radom s djecom (uz suglasnost roditelja) i boravkom u skupini s djecom s teškoćama u razvoju i suradnjom s Centrom za socijalnu skrb po pitanju djece s teškoćama u razvoju (detaljnije u Godišnjem izvješću o ostvarivanju plana i programa odgojno-obrazovnog rada Dječjeg vrtića Ivankovo u pedagoškoj 2021./2022. Pored aktivnosti vezanih za rad Povjerenstva, pedagog (član Stručnog povjerenstva) je je bio i član Povjerenstva za stažiranje i nazočio oglednim aktivnostima pripravnica.

Tijekom ove pedagoške godine Stručno povjerenstvo održalo je 5 sjednica, a naknada Povjerenstva za sveukupan rad iznosila je 23 420,00 kn. Ravnateljica je napomenula da je Stručno povjerenstvo donijelo odluku o potpisivanju opservacijskog ugovora s roditeljima djece s teškoćama u razvoju.

**Ad.4. Razno.**

* 1. Molbe roditelja D. Š i A. B.

Ravnateljica je izjavila Upravno vijeće da smo zaprimili dvije molbe za naknadni upis u Dječji vrtić Ivankovo. Pročitala je molbe i izjavila da ne želi praviti razliku između djece, da su u situaciji navedenoj u molbama još neki roditelji djece koja nisu primljena i da bi primila ili svu djecu ili nijedno.

Predsjednica upravnog vijeća je izjavila da bi roditelji čiju djecu primimo na temelju otežalih okolnosti trebali donijeti dokumentaciju kojom bi potvrdili opravdanost naknadnog upisa, odnosno kako bi potkrijepili tvrdnje.

Ravnateljica je izrazila žaljenje što se nakon natječaja širi neistina. Članovi upravnog vijeća bili su pozvani za sudjelovanje u radu Povjerenstva za upis (davanje prijedloga i praćenje rada Povjerenstva), no, unatoč prilici da se uvjere u rad vrtića, odazvala se samo predsjednica upravnog vijeća.

Predsjednica je predložila da se molbe odbiju jer, iako razumije teškoće u kojima se nalaze roditelji – vrtić više nema mjesta za prijem djece.

Odgojiteljica Katica Ilić je izjavila da je protiv donošenja takve odluke, da bi ona sve primila u Vrtić.

Ravnateljica je izjavila da je bila zatečena dolaskom jednog roditelja radi naknadnog upisa (Molba) njegovim priznanjem da je uz Prijavu na natječaj zaboravio predati traženu dokumentaciju, mada je ranije tvrdio da ju je Povjerenstvo izgubilo.

Odgojiteljica je izjavila da ne može vjerovati tomu što je čula od ravnateljice i da će radi toga biti suzdržana.

Odgojiteljica Katica Ilić je izjavila da bi primila barem svu djecu koja su pohađala vrtić u prethodnoj pedagoškoj godini.

Upravno vijeće je sa 5 glasova ZA , 0 PROTIV, 2 SUZDRŽANO (Katica Ilić, Jelica Katić) odlučilo da se molbe odbiju jer nema mjesta za prijem djece.

Odgojiteljica Jelica Katić je izjavila da još nije dobila odgovor na upit hoće li djelatnicima Dječjeg vrtića biti isplaćen regres za godišnji odmor.

Ravnateljica je odgovorila odgojiteljici da će joj prenijeti načelnikov odgovor kad ga dobije.

Završeno u 17.00 sati.

Upravno vijeće

predsjednica Mirela Klarić, prof.

Zapisničar:

Mirjana Vranić

Privitak:

1. Godišnje izvješće o ostvarivanju plana i programa odgojno-obrazovnog rada Dječjeg vrtića Ivankovo u pedagoškoj 2020./2021.